SUN ข้าวโพดหวาน
KC เปิดงบไตรมาสแรกปีนี้ออกมา ถือว่ายังทำได้ดี แม้ไม่ได้เติบโตโดดเด่น แต่ก็ไม่แย่ กำไรทรงตัวจากช่วงเดียวกันปีก่อน
KC เปิดงบไตรมาสแรกปีนี้ออกมา ถือว่ายังทำได้ดี แม้ไม่ได้เติบโตโดดเด่น แต่ก็ไม่แย่ กำไรทรงตัวจากช่วงเดียวกันปีก่อน
28 พ.ค. 2565

คุณค่าบริษัท
บริษัท ซันสวีท จำกัด (มหาชน) หรือ SUN ผู้ดำเนินธุรกิจผลิตและจำหน่ายข้าวโพดหวานแปรรูปและผลิตภัณฑ์แปรรูปสินค้าเกษตรอื่น ๆ ภายใต้ตราสินค้า “KC” เปิดงบไตรมาสแรกปีนี้ออกมา ถือว่ายังทำได้ดี แม้ไม่ได้เติบโตโดดเด่น แต่ก็ไม่แย่ กำไรทรงตัวจากช่วงเดียวกันปีก่อน โดยมีกำไรสุทธิ 30.4 ล้านบาท ลดลงเล็กน้อยจากไตรมาส 1/2564 ที่มีกำไรสุทธิ 30.6 ล้านบาท  และมีรายได้จากการขาย 699.9 ล้านบาท เพิ่มขึ้น 7.1%
หลัก ๆ มาจากการขยายตลาดต่างประเทศในภูมิภาคเอเชีย ในกลุ่มสินค้าข้าวโพดหวานบรรจุกระป๋อง (Can) โดยเฉพาะอย่างยิ่งในประเทศญี่ปุ่น และไต้หวัน ทั้งในส่วนลูกค้ารายใหม่ และลูกค้ารายเดิมที่กลับมาซื้อเพิ่ม ในขณะที่การขายในประเทศสูงขึ้นจากกลุ่มสินค้าพร้อมทาน (Ready to eat) โดยเฉพาะมันหวานเผา ถั่วลายเสือ ข้าวโพดพร้อมทาน และธัญพืชรวม นอกจากนี้ยังมีการออกผลิตภัณฑ์ใหม่ เช่น กล้วยน้ำว้านึ่ง ข้าวโพดย่างเกลือ วางจำหน่ายในร้านสะดวกซื้อ และร้านซูเปอร์มาร์เก็ต
ขณะที่ในช่วงไตรมาส 2/2565 และไตรมาส 3/2565 ซึ่งถือเป็นช่วงไฮซีซั่น เนื่องจากเป็นช่วงฤดูฝน ทำให้ผลผลิตทางการเกษตรมีความสมบูรณ์ และมีปริมาณออกมาจำนวนมาก มีผลตอบแทนที่ดี และได้ผลผลิตที่ราคาถูก ทำให้คาดว่าผลการดำเนินงานทั้ง 2 ไตรมาส จะกลับมาเติบโตโดดเด่น
กลยุทธ์ในปีนี้ จะมุ่งเน้นการออกผลิตภัณฑ์ใหม่ โดยเฉพาะกลุ่มสินค้าอาหารพร้อมทาน (Ready to Eat) ที่ปัจจุบันมี 9 ผลิตภัณฑ์ ได้แก่ ข้าวโพดหวาน มันหวานญี่ปุ่นเผา มันหวานญี่ปุ่นสีม่วงเผา มันหวานญี่ปุ่นสีส้มเผา ถั่วลายเสือ ธัญพืชรวม ซุปข้าวโพด ข้าวต้มมัด และกล้วยน้ำว้านึ่ง เพื่อวางจำหน่ายในประเทศ ซึ่งตอบโจทย์ความต้องการของลูกค้าและรุกตลาดในประเทศได้มากยิ่งขึ้น โดยเน้นประชาสัมพันธ์แบรนด์ผ่านสื่อออนไลน์และโซเชียลมีเดีย เพื่อกระตุ้นการสร้างยอดขาย
ส่วนตลาดต่างประเทศ ซึ่งเป็นตลาดหลักมีสัดส่วน 80% ของการขายทั้งหมด มุ่งเน้นขยายกลุ่มลูกค้าใหม่ ในภูมิภาคเอเชีย ได้แก่ ญี่ปุ่น เกาหลี และไต้หวัน เป็นต้น รวมไปถึงการขยายกลุ่มลูกค้าไปสู่ทวีปยุโรปมากขึ้น อีกทั้งจะได้รับอานิสงส์จากเงินบาทอ่อนค่าต่อเนื่อง ทำให้มั่นใจว่า ปีนี้จะบรรลุสู่เป้าหมายมียอดขายเติบโตที่ 10-15% โดยจะรักษาอัตรากำไรขั้นต้นของทุกผลิตภัณฑ์ไว้ไม่ต่ำกว่าปี 2564
สำหรับการประเมินมูลค่า (Valuation) ปัจจุบันราคาหุ้น SUN ซื้อขายกันที่ P/E ระดับ 16.54 เท่า เทียบกับ P/E ตลาดโดยรวมที่ระดับ 18.52 เท่า ถือว่าราคาซื้อขายใกล้เคียงตลาด แต่อย่างไรก็ตาม ถ้าดู P/BV ที่ระดับ 2.94 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ